|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_\_.\_\_\_\_\_\_\_** |  **Nr. GND/2025/** |
|  |  **(protokols Nr.; .p.)** |

**Par Gulbenes novada pašvaldības domes 2016.gada 30.jūnija lēmuma “Par nekustamā īpašuma atsavināšanu” (protokols Nr.10., 10.§, 7.p.) atcelšanu**

Gulbenes novada dome 2016.gada 30.jūnija pieņēma lēmumu “Par nekustamā īpašuma atsavināšanu” (protokols Nr. 10., 10.§, 7.p.) (turpmāk – Lēmums), ar kuru nolēma nodot atsavināšanai nekustamo īpašumu Beļavas pagastā ar nosaukumu “ Ezīši”, kadastra numurs 5044 013 0082, kas sastāv no zemes vienības ar kadastra apzīmējumu 50440130082, 1,0632 ha platībā (turpmāk – Nekustamais īpašums), atklātā mutiskā izsolē ar augšupejošu soli. Lēmums pieņemts, pamatojoties uz Gulbenes novada Beļavas pagasta pārvaldes, reģistrācijas numurs 90000026920, juridiskā adrese: Avot iela 2 Beļava, Beļavas pagasts, Gulbenes novads, LV-4409, atsavināšanas ierosinājumu.

Tiesības rīkoties ar nekustamo īpašumu, tostarp atsavināt, ir tā īpašniekam. Civillikuma 994.pants nosaka, ka par nekustama īpašuma īpašnieku atzīstams tikai tas, kas par tādu ierakstīts zemes grāmatās. Lēmuma pieņemšanas brīdī nebija nostiprinātas Gulbenes novada pašvaldības īpašumtiesības uz minēto nekustamo īpašumu.

Ņemot vērā, ka faktiskie un tiesiskie apstākļi liedza nostiprināt Gulbenes novada pašvaldības īpašumtiesības uz nekustamo īpašumu, Gulbenes novada dome 2022.gada 30.jūnijā pieņēma lēmumu Nr. GND/2022/586 “Par zemes vienību ieskaitīšanu rezerves zemes fondā” (protokols Nr. 12; 43.p.), ar kuru nolēma ieskaitīt nekustamā īpašuma Beļavas pagastā ar nosaukumu “Ezīši”, kadastra numurs 5044 013 0082, sastāvā ietilpstošo zemes vienību ar kadastra apzīmējumu 50440130082, 1,06 ha platībā, rezerves zemes fondā.

Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar šā likuma 85.-88.panta noteikumiem. Administratīvo aktu atceļ ar jaunu administratīvo aktu. Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.

Saskaņā ar Administratīvā procesa likuma 85.panta otrās daļas 4.punktu adresātam labvēlīgu tiesisku administratīvo aktu var atcelt tad, ja mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī iestāde varētu šādu administratīvo aktu neizdot, un administratīvā akta palikšana spēkā skar būtiskas sabiedrības intereses.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 16. un 21.punktu, Administratīvā procesa likuma 83.pantu, 85.panta otrās daļas 4.punktu, Civillikuma 994.pantu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. ATCELT Gulbenes novada pašvaldības domes 2016.gada 30.jūnijā pieņemto lēmumu “Par nekustamā īpašuma atsavināšanu” (protokols Nr. 10., 10.§, 7.p.).

2. Lēmums stājas spēkā ar tā pieņemšanas brīdi.

Gulbenes novada pašvaldības domes priekšsēdētājs N. Mazūrs